**Διαβάστε το κείμενο και απαντήστε στις ερωτήσεις**

Την πρώτη θέση στην Ευρώπη σε αριθμό βραβείων στο «eTwinning», δηλαδή την ηλεκτρονική αδελφοποίηση σχολείων, κατέκτησε η Ελλάδα το 2006. Για να ενισχύσουν αυτή την επιτυχία, το υπουργείο Παιδείας και το Ίδρυμα Ευγενίδου διοργανώνουν το «Πανευρωπαϊκό Εργαστήριο Ανάπτυξης και Δικτύωσης για τη δράση eTwinning» από τις 6 έως τις 8 Απριλίου.

Η επιλογή της Ελλάδας για τη φιλοξενία της πανευρωπαϊκής αυτής συνάντησης επισφραγίζει την ιδιαίτερη επιτυχία της δράσης eTwinning στη χώρα μας, κάτι που αποδεικνύεται και από τον αριθμό των βραβείων που κέρδισαν τα ελληνικά σχολεία στην πρώτη σχετική εκδήλωση, τον Ιανουάριο 2006 στην Αυστρία. Έξι συνολικά αδελφοποιημένες ελληνικές σχολικές μονάδες απέσπασαν ισάριθμο αριθμό βραβείων, εκτοξεύοντας τη χώρα μας στην πρώτη θέση σε αριθμό βραβευμένων σχολικών μονάδων. Η χώρα μας, δε, κατέχει και την τέταρτη θέση σε αριθμό συμμετοχών χωρίς να ληφθεί υπόψη η πληθυσμιακή αναλογία.

Η θεματική του συνεδρίου είναι «Τέχνες και Ανθρωπιστικές Επιστήμες» και στόχο έχει την εξοικείωση των συμμετεχόντων με τις διάφορες πτυχές της διαδικασίας του eTwinning, καθώς επίσης και με τη διερεύνηση των δυνατοτήτων υλοποίησης συνεργασιών μεταξύ σχολείων στον τομέα των Τεχνών και των Ανθρωπιστικών επιστημών.

Το eTwinning, ουσιαστικά, αποτελεί έναν από τους τέσσερις άξονες του eLearning και στοχεύει σε μια πλήρη και συστηματική συνεργασία με παιδαγωγικά, κοινωνικά και πολιτιστικά οφέλη. Σχεδιάστηκε για να προσφέρει σε μαθητές και εκπαιδευτικούς τη δυνατότητα να γνωρίσουν την εκπαιδευτική κουλτούρα άλλων λαών, να μάθουν να συνεργάζονται, να ανταλλάσσουν απόψεις και να δημιουργήσουν νέες φιλίες. Ήδη στο πρόγραμμα συμμετέχουν περισσότερα από 13.500 σχολεία σε όλη την Ευρώπη, αριθμός που ακολουθεί ανοδική πορεία.

(Πηγή: εφ. Ελευθεροτυπία, 31/03/2006, *με αλλαγές*)

**α. Βάλτε έναν τίτλο στο παραπάνω κείμενο** **( /5)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**β. Τι σημαίνουν οι λέξεις του κειμένου; Απαντήστε ορίζοντας τη λέξη ή δίνοντας ένα συνώνυμο.** **( /10)**

1. ενισχύσουν \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. συνάντησης \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. επισφραγίζει \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. υλοποίησης \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. άξονες \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**γ. Συνδέστε τις λέξεις από τη στήλη α με τις λέξεις ή φράσεις από τη στήλη β**

**( /10)**

**α.** **β.**

1. κατέκτησε δημιουργήθηκε

2. διοργανώνουν καταλαμβάνει

3. αποδεικνύεται αποσκοπεί

4. απέσπασαν δώσει

5. κατέχει κέρδισε

6. ανταλλάσσουν πήραν

7. συμμετέχουν φαίνεται

8. στοχεύει προετοιμάζουν

9. σχεδιάστηκε παίρνουν μέρος

10. προσφέρει μοιράζονται

**δ. Ποια είναι, σύμφωνα με το κείμενο, τα ποικίλα οφέλη της δράσης eTwinning;**

**( /5)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_